Vadovaudamasi Lietuvos Respublikos vietos savivaldos įstatymo 6 straipsnio 30 punktu ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 4 ir 9 punktais, 13 straipsnio 3 dalimi, Neringos savivaldybės turto valdymo, naudojimo ir disponavimo juo tvarkos aprašo, patvirtinto Neringos savivaldybės tarybos 2015 m. rugpjūčio 27 d. sprendimu Nr. T1-163 „Dėl Neringos savivaldybės turto valdymo, naudojimo ir disponavimo juo tvarkos aprašo patvirtinimo“, 14 punktu ir atsižvelgdama į Uždarosios akcinės bendrovės „Neringos vanduo“ 2019 m. rugsėjo 10 d. sutikimą Nr. R1-19.204 „Dėl sutikimo perimti pagal patikėjimo sutartį lietaus nuotekų tinklus ir paviršinių nuotekų tvarkytojo paskyrimo“, Neringos savivaldybės taryba nusprendžia:

1. Perduoti pagal savivaldybės turto patikėjimo sutartį 20 metų valdyti, naudoti ir disponuoti patikėjimo teise Uždarajai akcinei bendrovei „Neringos vanduo“ (įmonės kodas juridinių asmenų registre 152767676, buveinės adresas G. D. Kuverto g. 11, Neringa) Neringos savivaldybei nuosavybės teise priklausantį ilgalaikį materialųjį turtą (lietaus nuotekų tinklus) pagal pridedamą sąrašą.

2. Nustatyti, kad Uždaroji akcinė bendrovė „Neringos vanduo“ perduotą turtą apskaitoje registruoja kaip turtu gautas dotacijas; balanse šios dotacijos parodomos Nuosavo kapitalo ir įsipareigojimų dalies eilutėje „Dotacijos, subsidijos“; perduoto turto nusidėvėjimo sąnaudomis nemažinamas apmokestinamasis pelnas ir nedidinama gaminamos produkcijos savikaina.

3. Pavesti Neringos savivaldybės administracijos direktoriui pasirašyti šio sprendimo priede nurodyto turto patikėjimo sutartį ir perduoti turtą pagal perdavimo ir priėmimo aktą.

4. Paskirti Uždarąją akcinę bendrovę „Neringos vanduo“ paviršinių nuotekų tvarkytoja ir pavesti jai vykdyti paviršinių nuotekų tvarkymą Neringos savivaldybės teritorijoje.

Savivaldybės meras Darius Jasaitis